Neñu - Uiquipedia

# Neñu

### De Uiquipedia

Grupu de neños palestinos en Yenín.

Neñu dende'l puntu vista del so desendolcu psicobiolóxicu, ye la denominación usada a toles críes humanes qu'entá nun algamaron la pubertá. Como sinónimu d'infantil, el términu aplícase al que nun ta consideráu adultu.

En función de la so evolución psicoafeutiva, psicomotriz y cognitiva, a los recién ñacíos y demientres la so primera etapa de la vida, denómase-yos davezu bebés pa desemeyalos de los que tienen algamao daqué d'autonomía. En términos xenerales, o xurídicos, neñu ye toa persona menor d'edá; neñu o neña, guahe o guaha, rapazu o rapaza

## [editar] Definición llegal de neñu

Bandera d'UNICEF.

La Convención sobro los Drechos del Neñu, en vigor dende'l 2 de setiembre de 1990, consiña que: "Atalántase por neñu tou ser humanu menor de dieciocho años d'edá, sacantes que, en virtú de la llei que-y seya aplicable, algamare enantes la mayoría d'edá"[1]. Les edaes consideraes cimblen según el contestu, magar qu'el términu neñu suel emplegase pa desiñar a los menores d'ente 12 a 14 años, denomándolos xóvenes o adolescentes a los que superen tales edaes.

El "Día Universal del Neñu" cellébrase tolos años el 20 de payares.

## [editar] Desendolcu de la Neñez

El recién nacíu.

El desendolcu de la neñez ye l'estudiu de los procesos y los mecanismos qu'acompañen el desendolcu físicu ya mental d'un infante metantu algama la so madurez.

La pediatría ye la rama de la melecina referente al curiáu de neños de la infancia al traviés d'adolescencia, y a vegaes inclusu d'adultos xóvenes (edaes 0-21 años).

Estes escalas d'edaes son aprosimaes, y puen cimblar de cultura a cultura. La llista siguiente reflexa'l conceutu del desendolcu del neñu nel sieglu XXI[2].

- Cigotu, el puntu de conceición, fertilización.
- Embrión; ye la cabera fase o preparación del ñacimientu, tamién denomáu Fetu
- Llactante (recién nacíu), ye'l primer mes fuera de la matriz
- bebé (edaes 0 - 1.5)
- Neñu (edaes 1.5 - 4)
- Neñez media - edá de la escuela primaria (edaes 5 - 10)
- Prepubertá, un subconxuntu del antedichu (edaes 10 - 11, aprosimadamente)
- Preadolescencia (edá d'escuela media) - edaes 11 - 13, aprosimadamente.
- Adolescencia y pubertá (13-17)

### [editar] Desendolcu cognoscitivu

- Deprender: Pescanciar el mundu y coñocer el mediu.
- La Música: Los neños motívense y allégrense cola música.
- Llinguax: Deprender a falar.
- Educación: Deprendizax de lleer, escribir, colorear, etc.
- Psicoloxía y Desendolcu: Convivir con les demas persones nel so medio.
- Arte: Despertar nueves habilidaes.

## [editar] Referencies

1. ↑ http://www.unicef.org/spanish/crc/index_30229.html
2. ↑ http://en.wikipedia.org/wiki/Child

Retrieved from "http://ast.wikipedia.org../../../n/e/%C3%B1/Ne%C3%B1u.html"

Categoría: Infancia

##### Views

- Artículu
- Discusión
- Revisión actual

##### Buscar

##### Otres llingües

- العربية
- Česky
- Dansk
- Deutsch
- Ελληνικά
- English
- Español
- Esperanto
- Eesti
- Suomi
- Français
- Gaeilge
- עברית
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Lietuvių
- Malti
- Nederlands
- ‪Norsk (bokmål)‬
- Nouormand
- Polski
- Português
- Runa Simi
- Русский
- Sicilianu
- Simple English
- Svenska
- Тоҷикӣ
- Türkçe
- ייִדיש
- 中文
- 粵語